H O T Ă R Â R E

pentru modificarea Hotărârii Consiliului Județean Cluj nr. 43/2019 privind aprobarea Protocolului de colaborare între Județul Cluj și Agenția Națională Antidrog

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 89 din 16.05.2022 pentru modificarea Hotărârii Consiliului Județean Cluj nr. 43/2019 privind aprobarea Protocolului de colaborare între Județul Cluj și Agenția Națională Antidrog, cu modificările ulterioare, propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 18676/12.05.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 18767/12.05.2022 şi de Avizul cu nr. 18676 din 19.05.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Adresa Agenției Naționale Antidrog – CRPECA Cluj-Napoca nr. 4218451/29.04.2022, înregistrată la Consiliul Județean Cluj sub nr. 17562/02.05.2022;

Luând în considerare prevederile:

* art. 2, ale art. 58 alin. (1) și (3), ale art. 59 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 140, ale art. 142 – 152 și ale art. 215 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* Hotărârii Consiliului Județean Cluj nr. 28/2022 privind nominalizarea unor sume din bugetul local al Județului Cluj pe anul 2022, cu completările ulterioare;

În conformitate cu prevederile:

* art. 173 alin. (1) lit. e) și alin. (3) lit. d) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;
* art. 2 și ale art. 3 din Hotărârea Guvernului nr. 461/2011 privind organizarea și funcționarea Agenției Naționale Antidrog, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 43/2019privind aprobarea Protocolului de colaborare între Județul Cluj și Agenția Națională Antidrog, modificată prin Hotărârile Consiliului Județean Cluj nr. 184/ 2019, nr. 124/ 2020 și nr. 35/ 2021, se modifică și se completează după cum urmează:

1. După art. 2 se introduce un articol nou, art. 21, care are următorul cuprins:

„**Art. 21.** Se aprobă suplimentarea sumei inițiale, prin alocarea sumei de 6.500 lei din bugetul Județului Cluj pe anul 2022, pentru desfășurarea activităților din cadrul proiectului național „Mesajul Meu Antidrog”, ediția XIX. ”

2. Anexa "PROTOCOL DE COLABORARE" se modifică după cum urmează:

a) La articolul 4 punctul 4.2., lit. c) se modifică și are următorul conținut:

”c) de a susține organizarea activităților din cadrul proiectelor propuse de către Centrul de Prevenire, Evaluare şi Consiliere Antidrog Cluj, respectiv Proiectele ”ABC-ul emoțiilor”, ”Cum să creștem sănătoși”, ”Necenzurat” și ”Mesajul meu Antidrog”, și de a asigura finanţarea tipăririi materialelor ce vor fi utilizate în campaniile și proiectele de prevenire, a achiziționării materialelor necesare derulării proiectelor (hârtie, toner, pixuri, etc.) și a articolelor şi echipamentelor sportive pentru premierea câştigătorilor concursului din cadrul proiectelor, în sumă totală de 64.000 lei;”

**Art. II.** Se împuternicește Președintele Consiliului Județean Cluj ca în numele și pentru Județul Cluj să semneze un act adițional la Protocolul de colaborare în care să fie incluse modificările menționate la art. I pct. 2 din prezenta hotărâre.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcția de Dezvoltare și Investiții, în colaborare cu Agenția Națională Antidrog, prin Centrul de Prevenire, Evaluare și Consiliere Antidrog Cluj-Napoca.

**Art. IV.** Prezenta hotărâre se comunică Direcţiei Generale Buget-Finanţe, Resurse Umane; Direcției de Dezvoltare și Investiții; Agenției Naționale Antidrog; Centrului de Prevenire, Evaluare și Consiliere Antidrog Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 93 din 26 mai 2022**

*Prezenta hotărâre a fost adoptată cu 34 voturi “pentru”, fiind astfel respectate prevederile legale privind majoritatea de voturi necesară.*